ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
சமோலி பேரழிவின் காரணத்தை விஞ்ஞானிகள் கண்டுபிடித்தனர்
உத்தராகண்ட் மாநிலத்தில் உள்ள சமோலி மாவட்டத்தில் 200-க்கும் அதிகமான உயிர்கள் மற்றும் கணிசமான பொருளாதார இழப்புக்கு வழிவகுத்த பயங்கர பனிப்பாறை சரிவுக்கு சுமார் ஒரு வருடத்திற்குப் பிறகு, பேரழிவுக்கான காரணத்தை விஞ்ஞானிகள் கண்டறிந்துள்ளனர்.
பேரழிவு ஏற்படுவதற்கு முன்பு இப்பகுதியின் நிலத்திற்கடியே மாற்றங்கள் ஏற்பட்டதையும், பாறை-பனி விலகல் தன்மை உருவானதையும் அவர்கள் கண்டறிந்தனர்.
பின்வாங்கும் இமயமலைப் பனிப்பாறைகள் மற்றும் நிலையற்ற சரிவுகளுடன் தொடர்புடைய உருகுதல் ஆகியவை பருவமழையின் போது பெய்யும் மழையினால் அல்லது இப்பகுதியில் ஏற்படும் நில அதிர்வு காரணமாக நிலச்சரிவைத் தூண்டும். மேலும், பனிப்பாறை சரிவுகள் உலகெங்கிலும் உள்ள மலைப்பகுதிகளில் கீழ்நோக்கி உள்ள மக்களையும் உள்கட்டமைப்பையும் அச்சுறுத்தலாம். இதனால் நில அதிர்வு மற்றும் பனிப்பாறை நிலை குறித்த தொடர் கண்காணிப்பு இப்பகுதியில் தேவைப்படுகிறது.
வாடியா இன்ஸ்டிடியூட் ஆப் ஹிமாலயன் ஜியாலஜி நிறுவப்பட்டதில் இருந்து, இத்தகைய பேரழிவின் பின்னணியில் உள்ள செயல்முறைகளைப் புரிந்துகொள்வதில் தீவிரமாக ஈடுபட்டுள்ளதோடு இமயமலை பனிப்பாறைகளுக்கு அருகில் உள்ள நில அதிர்வு நிலையங்களின் செயல்களைக் கண்டறிவதில் கவனம் செலுத்துகிறது. இந்த செயல்முறையின் ஒரு பகுதியாக, பிப்ரவரி 7, 2021 அன்று நடந்த பேரழிவின் பின்னணியில் உள்ள காரணங்களைக் கண்டறிய முயற்சித்துள்ளனர்.
ஒன்பது விஞ்ஞானிகளைக் கொண்ட குழு பனிச்சரிவு மண்டலத்தின் செயற்கைக்கோள் படங்களை பகுப்பாய்வு செய்து ஆய்வு மேற்கொண்டனர். சயின்டிஃபிக் ரிப்போர்ட்ஸ் இதழில் இது குறித்து வெளியிடப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814787
----
(Visitor Counter : 95
இந்திய போட்டிகள் ஆணையம்
91 ஸ்ட்ரீட்ஸ் மீடியா டெக்னாலஜீஸ் தனியார் நிறுவனம், ), அசென்ட் ஹெல்த் அண்ட் வெல்னஸ் சொல்யூஷன்ஸ் தனியார் நிறுவனம்  ) and API ஹோல்டிங்ஸ் தனியார் நிறுவனம் API Holdings Private Limited  ஆகியவற்றைக் கைப்பற்ற MacRitchie Investments Pte. Ltd.  மெக்ரிச்சி இன்வெஸ்ட்மென்ட்ஸ் தனியார் நிறுவனத்துக்கு இந்திய வர்த்தகப் போட்டி ஆணையம்  ஒப்புதல் அளித்துள்ளது.
இந்திய வர்த்தகப் போட்டி ஆணையம் , 91 ஸ்ட்ரீட்ஸ் மீடியா டெக்னாலஜீஸ் தனியார் நிறுவனம், ), அசென்ட் ஹெல்த் அண்ட் வெல்னஸ் சொல்யூஷன்ஸ் தனியார் நிறுவனம்  ) and API ஹோல்டிங்ஸ் தனியார் நிறுவனம் API Holdings Private Limited  ஆகியவற்றைக் கைப்பற்ற MacRitchie Investments Pte. Ltd.  மெக்ரிச்சி இன்வெஸ்ட்மென்ட்ஸ் தனியார் நிறுவனத்துக்கு, காம்படிசன் சட்டம் பிரிவு 31இன் படி, இன்று ஒப்புதல் அளித்துள்ளது.
இந்த உத்தேச இணைப்பு, 91 ஸ்ட்ரீட்ஸ், அசென்ட், API ஆகிய நிறுவனங்களின் கட்டாயமாக மாற்றப்பட வேண்டிய கடன் பத்திரங்கள், கட்டாயமாக மாற்றப்பட வேண்டிய பங்குகள், மற்றும்/அல்லது பொதுப் பங்குகளின் ஒரு குறிப்பிட்ட சதவிகிதத்தைக் கைப்பற்றுவது தொடர்பானதாகும்.
மெக்ரிச்சி இன்வெஸ்ட்மென்ட்ஸ் தனியார் நிறுவனம் என்ற இன்வெஸ்ட்மென்ட் ஹோல்டிங் நிறுவனம், டெமாசெக் ஹோல்டிங்ஸ் தனியார் நிறுவனத்திற்கு, நேரிடையாக அல்லாமல், முழுமையாகச் சொந்தமான துணை நிறுவனமாகும்.
91 ஸ்ட்ரீட்ஸ் இந்தியாவில் நிறுவப்பட்ட நிறுவனம். இந்த நிறுவனம் இந்தியா முழுவதும், நேரடியாகவும், தனது துணை நிறுவனங்கள் மூலமாகவும் செயல்பட்டு வருகிறது.
Ascent இந்தியாவில் நிறுவப்பட்ட நிறுவனம். இந்நிறுவனம் இந்தியா முழுவதும், நேரடியாகவும், தனது துணை நிறுவனங்கள் மூலமாகவும் செயல்பட்டு வருகிறது.
API இந்தியாவில் நிறுவப்பட்ட நிறுவனம். இது எந்த வர்த்தகத்திலும் ஈடுபடவில்லை.
CCI, யின் விரிவான ஆணை தொடரும்.
ஜல்சக்தி அமைச்சகம்
நகர்ப்புற ஆறுகள் குறித்த ஆய்வறிக்கை போட்டியின் வெற்றியாளர்களை நியுவாவுடன் இணைந்து நமாமி கங்கே அறிவித்தது
பல புதுமையான அம்சங்கள் கொண்ட ஒருங்கிணைந்த திட்டமான நமாமி கங்கே, ஆறுகள் சீரமைப்பில் புதிய யோசனைகள் மற்றும் பார்வைகளை பெறுவதற்காக கல்வி நிறுவனங்களுடன் இணைந்து செயல்பட்டு வருகிறது என்று தூய்மையான கங்கைக்கான தேசிய இயக்கத்தின் தலைமை இயக்குநர் திரு ரஞ்சன் மிஸ்ரா கூறினார்.
பல்வேறு கோணங்களில் சிந்தித்து புதிய திட்டமிடுதல் யோசனைகளை வழங்கக்கூடிய ஆராய்ச்சியாளர்கள் மற்றும் அறிஞர்களுடன் தொடர்ந்து இணைந்திருப்பதற்காக நகர்ப்புற ஆறுகளை மறுகற்பனை செய்தல் எனும் தேசிய அளவிலான ஆய்வறிக்கை போட்டி நடத்தப்பட்டதென்று அவர் கூறினார்.
இத்தகைய யோசனைகளை முறைப்படுத்துவதற்காக ஆற்றோர நகரங்கள் கூட்டணியை உருவாக்கும் யோசனையை அவர் முன்வைத்தார்.
சிறப்புரை ஆற்றிய வீட்டுவசதி மற்றும் நகர்ப்புற விவகாரங்கள் அமைச்சக செயலாளர் திரு துர்கா சங்கர் மிஸ்ரா, நகரப் பகுதிகளில் ஆற்று சுற்றுலாவின் முக்கியத்துவம் குறித்து பேசினார். சபர்மதி ஆற்று பகுதியின் வெற்றியையும் இந்தோரை நீர்மிகை மாநிலமாக ஆக்கியதையும் குறிப்பிட்ட அவர், “பல ஆண்டுகளாக நாம் திட்டமிட்ட வளர்ச்சி தற்போது நடைபெற்று வருகிறது,” என்றார்.
மேலும் பேசிய அவர், “உங்கள் திட்டங்களின் வளர்ச்சிக்காக நீங்கள் இனிமேல் அரசாங்கத்தை சார்ந்திருக்க வேண்டியதில்லை. அவற்றை வெற்றியடைய வைக்கக்கூடிய வல்லமை உங்களிடமே இருக்கிறது,” என்றார்.
நகர்ப்புற ஆறுகள் குறித்த ஆய்வறிக்கை போட்டியின் வெற்றியாளர்களை நகர்ப்புற விவகாரங்களுக்கான தேசிய நிறுவனத்துடன்  இணைந்து நமாமி கங்கே இன்று அறிவித்தது ஆய்வறிக்கை போட்டியின் இரண்டாவது கட்டம் நிகழ்ச்சியில் தொடங்கப்பட்டது. ‘ஆற்று மாசை குறைத்தல்’, ‘நீர்நிலைகளை தூய்மைப் படுத்துதல்’, ‘துடிப்புமிக்க ஆற்று பகுதியை உருவாக்குதல்’, ‘ஆறு சார்ந்த பொருளாதாரத்தை உருவாக்குதல்’ மற்றும் ‘ஆற்று மேலாண்மை நடவடிக்கைகளில் மக்களை ஈடுபடுத்துதல்’ ஆகியவை இந்த வருடத்திற்கான மையக்கருக்கள் ஆகும்.
urvers@niua.org எனும் மின்னஞ்சல் முகவரிக்கு ஆய்வறிக்கைகளை அனுப்பி வைக்கலாம். அனுப்புவதற்கான கடைசி தேதி 2021 செப்டம்பர் 26 ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747463
மத்திய அமைச்சரவை
புதுதில்லி ஜி 20 உச்சிமாநாட்டின் வெற்றி குறித்த அமைச்சரவை தீர்மானம்
2023 செப்டம்பர் 9-10 தேதிகளில் நடைபெற்ற புது தில்லி ஜி 20 உச்சிமாநாட்டின் வெற்றியைப் பாராட்டி இன்று கூடிய மத்திய அமைச்சரவை கூட்டத்தில் தீர்மானம் நிறைவேற்றப்பட்டது.
'ஒரே பூமி, ஒரே குடும்பம், ஒரே எதிர்காலம்' என்ற கருப்பொருளின் பல்வேறு அம்சங்களை உருவாக்குவதில் பிரதமர் நரேந்திர மோடியின் தொலைநோக்குப் பார்வையை அமைச்சரவை பாராட்டியது. பிரதமரின் மக்கள் பங்கேற்பு அணுகுமுறை ஜி 20 திட்டங்கள் மற்றும் செயல்பாடுகளில் நமது சமூகத்தின் பரந்த பிரிவுகளை ஈடுபடுத்தியது. 60 நகரங்களில் நடைபெற்ற 200-க்கும் அதிகமான கூட்டங்கள் ஜி 20 நிகழ்வுகளுக்கு முன்னெப்போதும் இல்லாத வகையில் தடம் பதித்தன. இதன் விளைவாக, இந்தியா ஜி 20 தலைவர் பதவி உண்மையிலேயே மக்களை மையமாகக் கொண்டதாகவும் ஒரு தேசிய முயற்சியாகவும் உருவெடுத்தது.
உச்சிமாநாட்டின் விளைவுகள் மாற்றத்தை ஏற்படுத்தும் என்றும், வரவிருக்கும் தசாப்தங்களில் உலகளாவிய ஒழுங்கை மறுவடிவமைக்க பங்களிக்கும் என்றும் அமைச்சரவை கருதியது. குறிப்பாக, நிலையான வளர்ச்சி இலக்குகளை அடைவதிலும், சர்வதேச நிதி நிறுவனங்களை சீர்திருத்துவதிலும், டிஜிட்டல் பொது உள்கட்டமைப்பை நிறுவுவதிலும், பசுமை மேம்பாட்டு ஒப்பந்தத்தை ஊக்குவிப்பதிலும், பெண்கள் தலைமையிலான வளர்ச்சியை ஊக்குவிப்பதிலும் கவனம் செலுத்தியது குறிப்பிடத்தக்கது.
கிழக்கு-மேற்கு துருவ ஒருங்கிணைப்பு வலுவாகவும், வடக்கு-தெற்கு பிளவு ஆழமாகவும் இருந்த நேரத்தில், பிரதமரின் முயற்சிகள் இன்றைய மிக முக்கியமான பிரச்சினைகளில் முக்கியமான ஒருமித்த கருத்தை உருவாக்கியதை அமைச்சரவை சுட்டிக்காட்டியது.
'உலகளாவிய தெற்கின் குரலாக' உச்சிமாநாட்டை நடத்தியது இந்தியாவின் தலைமைப் பதவியின் ஒரு தனித்துவ அம்சமாகும். இந்தியாவின் முன்முயற்சியால் ஆப்பிரிக்க ஒன்றியம் ஜி 20 அமைப்பில் நிரந்தர உறுப்பினராக ஏற்றுக்கொள்ளப்பட்டது குறிப்பிடத்தக்கது.
புது தில்லி உச்சிமாநாடு இந்தியாவின் சமகால தொழில்நுட்ப முன்னேற்றம் மற்றும் நமது மரபு, கலாச்சாரம் மற்றும் பாரம்பரியங்களை நிரூபிக்க ஒரு வாய்ப்பை வழங்கியது. இதை ஜி20 உறுப்பு நாடுகளின் தலைவர்களும், பிரதிநிதிகளும் வெகுவாகப் பாராட்டினர்.
சர்வதேசப் பொருளாதாரத்தின் ஆற்றல், வளர்ச்சிக்கு அதிக வளங்கள் கிடைப்பது, சுற்றுலா விரிவாக்கம், உலகளாவிய பணியிட வாய்ப்புகள், சிறுதானிய உற்பத்தி மற்றும் நுகர்வு மூலம் வலுவான உணவுப் பாதுகாப்பு, உயிரி எரிபொருட்கள் மீது ஆழமான அர்ப்பணிப்பு ஆகியவை ஜி 20 உச்சிமாநாட்டின் மூலம் முழு நாட்டிற்கும் பயனளிக்கும் முக்கிய விளைவுகளில் அடங்கும்.
உச்சி மாநாட்டின் போது இந்தியா-மத்திய கிழக்கு-ஐரோப்பா பொருளாதார வழித்தட ஒப்பந்தம், உலகளாவிய உயிரி எரிபொருள் கூட்டணி ஆகியவற்றின் முடிவும் கணிசமான முக்கியத்துவம் வாய்ந்த முன்னேற்றங்களாகும்.
ஜி 20 உச்சிமாநாட்டின் வெற்றியில் ஈடுபட்ட அனைத்து அமைப்புகள் மற்றும் தனிநபர்களின் பங்களிப்பை மத்திய அமைச்சரவை பாராட்டியது. இந்திய மக்கள், குறிப்பாக இளைய தலைமுறையினர் அதன் செயல்பாடுகளில் ஆர்வத்துடன் பங்கெடுத்ததை அது அங்கீகரித்தது. உலகில் வளர்ச்சி மற்றும் மேம்பாட்டை ஊக்குவிக்கும் நோக்கில் இந்திய ஜி 20 தலைமைக்கு ஒரு வலுவான திசையை வழங்குவதில் பிரதமர் நரேந்திர மோடியின் தலைமையை அது அங்கீகரித்தது.
எஃகுத்துறை அமைச்சகம்
தேசிய கனிம வளர்ச்சிக் கழகத்திற்கு சிறந்த நிறுவனத்திற்கான விருது: மாநில அமைச்சர் டாக்டர் கே. பொன்முடி வழங்கினார்
நாட்டின் மிகப்பெரிய இரும்புத் தாது உற்பத்தியாளரான தேசிய கனிம வளர்ச்சிக் கழகத்திற்கு, 2022-ஆம் ஆண்டிற்கான இந்திய பொறியாளர்கள் நிறுவனத்தின் சிறந்த தொழில்துறை விருது வழங்கப்பட்டுள்ளது. சென்னையில் டிசம்பர் 16-ஆம் தேதி நடைபெற்ற 37-வது இந்திய பொறியியல் மாநாட்டில் தமிழக உயர்கல்வித்துறை அமைச்சர் டாக்டர் கே. பொன்முடி நிறுவனத்தின் சிறப்பான செயல்பாட்டிற்காக இந்த விருதை வழங்கினார். தேசிய கனிம வளர்ச்சிக் கழகத்தின் சார்பாக அதன் தலைமைப் பொது மேலாளர் திரு என். ஆர். கே. பிரசாத் விருதைப் பெற்றுக் கொண்டார்.
நிறுவனத்தின் வர்த்தகம், நிதி, சுற்றுச்சூழல் செயல்பாடுகள், ஆராய்ச்சி மற்றும் மேம்பாடு, பெருநிறுவன சமூகப் பொறுப்பு மற்றும் கொள்கைகளை ஆய்வு செய்த பிறகு இந்த விருதுக்கு தேசிய கனிம வளர்ச்சிக் கழகம் தேர்வு செய்யப்பட்டது. நாட்டின் முன்னணி நிறுவனமாக தொடர்ந்து நீடிக்கவும், சர்வதேச நிறுவனமாக உயரவும் சுற்றுச்சூழலுக்கு உகந்த, பொருளாதார மற்றும் செயல்திறன் வாய்ந்த அணுகுமுறையுடன் தேசிய கனிம வளர்ச்சிக் கழகம் தனது திட்டங்களை மாற்றியமைத்து வருகிறது.
அறிவியல் மற்றும் தொழில்நுட்பத்துறை
சூப்பர் நோவா பற்றி ஆய்வு
மத்திய அரசின் அறிவியல் தொழில் நுட்ப துறையின் கீழ் உள்ள தன்னாட்சி பெற்ற ஆய்வு நிறுவனமான ஆர்யபட்டா விண்வெளி அறிவியல் ஆய்வு நிறுவனம் எஸ் என் 2019கேடி சூப்பர் நோவாவைப் பற்றி ஆய்வு செய்துள்ளது. இது தொடர்பான கூடுதல் தகவல்களுக்கு :
https://pib.gov.in/PressReleasePage.aspx?PRID=1617430
(Visitor Counter : 103
வணிகம் மற்றும் தொழில்துறை அமைச்சகம்
2022 ஆகஸ்ட் மாதத்துக்கான மொத்த விலைக் குறியீடு 
மொத்த விலைக் குறியீட்டின் அடிப்படையில் ஆண்டு பணவீக்க விகிதம் ஆகஸ்ட் மாதத்தில் 12.41%ஆக  இருந்தது . இது, 2022 ஜுலை மாதத்தில்13.93%ஆக இருந்தது.
கனிம எண்ணெய்கள், உணவுப் பொருட்கள், கச்சா பெட்ரோலியம் மற்றும் இயற்கை எரிவாயு, அடிப்படை உலோகங்கள், ரசாயனங்கள் மற்றும் ரசாயன பொருட்கள், மின்சாரம் உள்ளிட்டவற்றின் விலைகள் உயர்ந்ததால் கடந்த ஆண்டு இதே மாதத்தைவிட பண வீக்கம் அதிகரித்துள்ளது.
மேலும் விவரங்களுக்கு இதன் ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1859134
சிறப்பு சேவைகள் மற்றும் கட்டுரைகள்
ஸ்ரீஹரி கோட்டாவில் இருந்து இந்திய விண்வெளி ஆராய்ச்சி நிறுவனம் 642டன்எடைகொண்ட எல்விஎம்-3 வகை ராக்கெட்டை வெற்றிகரமாக விண்ணில் செலுத்தியது
சந்திரயான்-3 விண்கலத்தை வெற்றிகரமாக அதன் சுற்றுவட்டப்பாதையில் நிலைநிறுத்தும் பணி தொடங்கியது
சந்திரயான்-3 விண்கலத்தின் நிலவை நோக்கிய பயணம் வெற்றிகரமாக தொடங்கியது. இந்திய விண்வெளி ஆராய்ச்சி நிறுவனமான இஸ்ரோ மூலம் நிலவின் தென் துருவத்தை ஆராய சந்திரயான் - 3 விண்கலம் வெற்றிகரமாக விண்ணில் செலுத்தப்பட்டது.
இந்தியாவின் விண்வெளி ஆராய்ச்சியில் சிறப்பான மைல்கல்லாக அமைந்த சந்திரயான் பயணத்தின் மூன்றாவது விண்கலம் சந்திரயான் -3, ஶ்ரீஹரிகோட்டாவில் உள்ள சதிஷ் தவான் ராக்கெட் ஏவுதளத்தின் இரண்டாவது செலுத்து தளத்தில் இருந்து இன்று 14 ஜூலை 2023 பிற்பகல் 02:35 மணி 17 நொடிக்கு வெற்றிகரமாக விண்ணில் செலுத்தப்பட்டது.
சந்திரயான் -3 விண்கலம் புவி சுற்று வட்டப்பாதையில் நிலைநிறுத்தப்பட்டு, 3 நிலைகளில் படிப்படியாக அதன் சுற்று வட்டப்பாதை உயர்த்தப்படும்.
இந்தமுறை சந்திரயான் -3 விண்கலத்தில் இருந்து விக்ரம் லேண்டர் மற்றும் ரோவர் வாகனம் ஆகியவை நிலவின் மேற்பரப்பில் மென்மையான தரையிறக்கம் மூலமாக கீழ் இறக்கப்பட்டு நிலவின் மேற்பரப்பில் சில வேதிப்பொருட்களுக்கான பரிசோதனைகள் மேற்கொள்ளப்பட உள்ளன.
சந்திரயான் -3 புவி சுற்று வட்டப்பாதையில் இருந்து நிலவின் சுற்றுவட்ட பாதைக்கு ஆகஸ்ட் 1ம் தேதி செல்லும் என்று இஸ்ரோவின் தலைவர் திரு சோம்நாத் தெரிவித்தார்.
ஆகஸ்ட் 23-ம் தேதி மாலை 05:47 மணிக்கு, சந்திரனில் விக்ரம் லேண்டர் தரையிறங்கும் என்று தெரிவித்தார். இந்த திட்டத்தின் இயக்குநர் மோகன் குமார் ராக்கெட் இயக்க இயக்குநர் பிஜூ தாமஸ் விண்கல இயக்குநர் டாக்டர் பி வீரமுத்துவேல் ஆகியோர் ராக்கெட் வெற்றிகரமாக விண்ணில் செலுத்தப்பட்ட பிறகு பத்திரிகையாளர்களை சந்தித்தனர்.
விண்ணில் செலுத்தப்பட்ட எல்விஎம் 3 வகை ராக்கெட் 16 நிமிடங்களுக்கு பிறகு அதன் எரிபொருள் கலம் விடுவிக்கப்படும் என்றும், நீள்வட்டப்பாதையில் இந்த ராக்கெட் பூமியை சுமார் 5 அல்லது 6 முறை சுற்றி வரும் என்றும் ஒவ்வொரு சுற்றின் போதும் ராக்கெட்டின் உயரம் அதிகரித்து 36,500 கிலோ மீட்டர் வரையிலான உயரத்திற்கு செல்கையில், அது சந்திரனின் சுற்றுவட்டப்பாதைக்கு அருகில் இந்த ராக்கெட் சென்று விடும் என்று இஸ்ரோ தலைவர் சோம்நாத் கூறினார். சந்திரனின் சுற்றுவட்டப்பாதையில் சந்திரனிலிருந்து 100 கிலோ மீட்டர் உயரம் வரை அருகில் சென்ற பிறகு லாண்டர் நிலவில் தரையிறங்கும் முயற்சிகளை மேற்கொள்ளும். நிலவின் தென்துருவத்தில் தரையிறங்குவதற்கான ஏற்பாடுகள் செய்யப்பட்டுள்ளன. அனைத்தும் திட்டமிட்டப்படி நடைபெறும் பட்சத்தில் ஆகஸ்ட் மாதம் 22-ம் தேதி மாலை 5.47 மணியளவில் லேண்டர் நிலவில் தரையிறங்கும் என்றும், அதன்பிறகு அதிலிருந்து ரோவர் வாகனம் ஆய்வுப்பணியில் ஈடுபடும் என்று அவர் குறிப்பிட்டார்.
சந்திரயான் 3 திட்டம் வெற்றிகரமாக அமையும் பட்சத்தில் சந்திரயான் 4 திட்டம் செயல்படுத்தப்பட வாய்ப்புள்ளதாக கூறினார். இந்த ராக்கெட் ஏவும் நிகழ்ச்சியை நேரில் காண மத்திய அறிவியல், தொழில் நுட்பத்துறை மற்றும் விண்வெளித்துறை இணையமைச்சர் டாக்டர் ஜிதேந்திர சிங் வந்திருந்தார். ராக்கெட் ஏவப்பட்ட பிறகு செய்தியாளர்களிடம் பேசிய அவர், வானம் நமது எல்லை இல்லை, விண்ணையும் தாண்டிச் செல்வோம் என்றும் நமது அடுத்த தலைமுறை நிலவையும் தாண்டிச் சென்று ஆராயும் என்றும் பிரதமர் திரு நரேந்திர மோடி, சுட்டிக்காட்டினார்.
----------------
(Visitor Counter : 84
வணிகம் மற்றும் தொழில்துறை அமைச்சகம்
ஏராளமான வாய்ப்புகள் இந்தியாவை உலகின் மிகவும் நம்பகமான வணிக முதலீட்டு இடங்களில் ஒன்றாக மாற்றியுள்ளன: ரோமில் தலைமை நிர்வாக அதிகாரிகளின் வணிகக் கலந்தாய்வு அமர்வில் திரு பியூஷ் கோயல்
இத்தாலியின் ரோம் நகரில் நேற்று  தலைமை நிர்வாக அதிகாரிகளின் வணிகக் கலந்துரையாடல் அமர்வில் பேசிய மத்திய தொழில், வர்த்தகம், நுகர்வோர் நலன், உணவு, பொது விநியோகம் மற்றும் ஜவுளித் துறை அமைச்சர் திரு பியூஷ் கோயல், இந்தியாவின் ஏராளமான வாய்ப்புகள் எவ்வாறு உலகின் நம்பகமான வணிகம் மற்றும் முதலீட்டு இடமாக அதனை மாற்றியிருக்கின்றன என்பதை விரிவாக எடுத்துரைத்தார். ஐரோப்பிய ஒன்றியம் மற்றும் ஐரோப்பிய தடையற்ற வர்ததக சங்கத்துடன் பேச்சுவார்த்தை நடைபெறுவதோடு இந்தியா உலகளாவிய தொடர்புகளைக் கொண்ட ஒரு திறந்த நாடு என்று அவர் கூறினார்.
அண்மையில் மேம்படுத்தப்பட்ட தொலைநோக்கு உத்தியில் ஏராளமான புதிய வாய்ப்புகள் இருப்பதால், இந்தியா-இத்தாலி பங்களிப்பில் அதிக இலக்குகளை நிர்ணயிக்க வேண்டும் என்று அமைச்சர் கூறினார். கடந்த 2 ஆண்டுகளில் ஒட்டுமொத்த ஏற்றுமதியில் இந்தியா 55% வளர்ச்சி கண்டுள்ளது என்று அவர் கூறினார். இந்தியாவில் சுமார் 700 இத்தாலிய நிறுவனங்கள் இயங்கி வருவதாகவும், இந்தியாவில் இருப்பதற்கு இதுவே உகந்த நேரம் என்றும் அவர் தெரிவித்தார். எதிகாலத்திற்கேற்ற மாற்றங்களுடன் மிகவும் வலுவான மற்றும் முன்னோக்கிய கொள்கைக் கட்டமைப்பை இந்தியா வழங்கும் என்றும் அமைச்சர் குறிப்பிட்டார்.
இத்தாலி துணைப் பிரதமரும், வெளியுறவுத் துறை அமைச்சருமான திரு. அன்டோனியோ தஜானியும் இந்தக் கலந்துரையாடல் அமர்வில் பங்கேற்று தொழிலதிபர்களிடையே உரையாற்றினார். குறு,சிறு மற்றும் நடுத்தரத் தொழில்கள் மற்றும் தொழில்துறையை ஆதரிப்பதன் மூலம் இரு நாடுகளிலும் அடுத்த தலைமுறைக்கு சிறந்த நிலையை உருவாக்க ஒன்றிணைந்து செயல்பட வேண்டிய அவசியம் உள்ளது என்று திரு. தஜானி தெரிவித்தார்.
இந்த ஆழ்ந்த ஈடுபாட்டிற்காக திரு. தஜானியை திரு கோயல் பெரிதும் பாராட்டினார். மேலும் இந்தியா-இத்தாலி நட்புறவில் வளர்ச்சிக்கான மிகப்பெரிய சாத்தியக்கூறுகள் இருப்பதாகவும், இந்தப் பயணத்தின் மூலம் புதிய யோசனைகள் உருவாகியிருப்பதாகவும் அவர் கூறினார். பாரம்பரியம், கலாசாரம், பகிரப்பட்ட மதிப்புகள், சட்டத்தின் ஆட்சி ஆகியவற்றால் இணைந்துள்ள நாடுகள் மேலும் பலவற்றை சாதித்து, ஒன்றாகச் செயல்பட வேண்டும் என்ற விருப்பத்தை அவர் எடுத்துரைத்தார். இந்தியா-இத்தாலி ஒன்றாக வளரும், ஒன்றாக சாதிக்கும், ஒன்றாக வெற்றி பெறும் என்றும் அவர் கூறினார்.
இத்தாலியின் ரோமில் உள்ள இந்தியத் தூதரகம், இந்தியத் தொழில்கள் கூட்டமைப்பு  , கான்ப்இண்டஸ்ட்ரியா ஆகியவற்றுடன் இணைந்து, தலைமை நிர்வாக அதிகாரிகளின் வணிகக் கலந்துரையாடும் அமர்வு ஏற்பாடு செய்யப்பட்டது. இந்த அமர்வில் இந்திய மற்றும் இத்தாலிய நிறுவனங்களைச் சேர்ந்த 70க்கும் மேற்பட்ட தலைமை நிர்வாக அதிகாரிகள் பங்கேற்றனர்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
விஞ்ஞான் பவனில் நாளை நடைபெறும் 2020, 2021 மற்றும் 2022-ம் ஆண்டுகளுக்கான அனுபவ விருதுகள் வழங்கும் விழாவிற்கு மத்திய அமைச்சர் டாக்டர் ஜிதேந்திர சிங் தலைமை தாங்குவார்
2020, 2021 மற்றும் 2022-ம் ஆண்டுகளில் தங்களின் அனுபவங்கள் குறித்து எழுதியவர்களை பாராட்டுவதற்காக புதுதில்லியில் உள்ள விஞ்ஞான் பவனில் அனுபவ விருதுகள் வழங்கும் விழாவை மத்திய ஓய்வூதியம் மற்றும் ஓய்வூதியதாரர் நலத்துறை நாளை நடத்தவுள்ளது.
இந்த விருதுகள் வழங்கும் விழாவில் மத்திய பணியாளர் நலன், பொதுமக்கள் குறைதீர்ப்பு, ஓய்வூதியங்கள் துறைக்கான மத்திய அமைச்சர் டாக்டர் ஜிதேந்திர சிங் தலைமை தாங்குவார். ஓய்வூதியதாரர்களின் தேவைகளை ஒற்றைசாளர முறையில் பூர்த்தி செய்வதற்கான ஒருங்கிணைந்த ஓய்வூதியதாரர்கள் இணைய பக்கத்தையும் அவர் தொடங்கிவைப்பார்.
இணையவழி ஓய்வூதியம் வழங்கும் முதலாவது வங்கியான பாரத ஸ்டேட் வங்கி அதன் இணைய பக்கத்தை ஓய்வூதியம் மற்றும் ஓய்வூதியதாரர் நலத்துறையின் இணைய பக்கத்துடன் இணைக்கவுள்ளது. இது ஒருங்கிணைந்த ஓய்வூதியதாரர்கள் இணைய பக்க தொடக்க நிகழ்வின் ஒரு பகுதியாக இருக்கும். ஓய்வூதியதாரர்களின் குறைகளுக்கான மூலக்காரணத்தை இந்த துறை ஆய்வு செய்தது. அதில் பெரும்பாலான துறைகள் வங்கி தொடர்பானவையாக இருப்பது தெரியவந்தது.
இதைத் தொடர்ந்து வங்கிகளில் ஓய்வூதியம் வழங்குவதை கையாளும் ஊழியர்களுக்கான பயிலரங்குகள் நடத்துவதற்கு வங்கியாளர்கள் விழிப்புணர்வு திட்டம் புதிதாக தொடங்கப்பட்டது. இதற்காக உதய்பூரில் நடைபெற்ற பாரத ஸ்டேட் வங்கியுடன் இணைந்த முதலாவது விழிப்புணர்வு நிகழ்ச்சியில் ஓய்வூதியம் வழங்கும் வங்கியின் அனைத்து இணையப்பக்கங்களையும் ஒருங்கிணைப்பதற்கான திட்டம் உருவானது.
நாளை நடைபெறும் நிகழ்வின் ஒரு பகுதியாக, அடுத்த சில மாதங்களில் ஓய்வு பெற இருக்கும் மத்திய அரசு ஊழியர்களுக்கு, ஓய்வுக்கு முந்தையை கலந்துரையாடல் அமர்வுக்கும் ஏற்பாடு செய்யப்பட்டுள்ளது. ஒருங்கிணைந்த ஓய்வூதியதாரர்கள் இணையப் பக்கம், டிஜிட்டல் முறையில் வாழ்நாள் சான்றிதழ்/ முக அங்கீகாரம், ஓய்வூதிய பயன்கள், வருமானவரி தொடர்பான விஷயங்கள் இந்த கலந்துரையாடல் அமர்வில் இடம்பெறும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1868474
பாதுகாப்பு அமைச்சகம்
1971-ம் ஆண்டு போரில் பங்கேற்ற இந்திய கடற்படையினருக்கு, வங்கதேச போர்கப்பலில் கவுரவம்
வங்கதேச தந்தை பங்கபந்து ஷேக் முஜிபூர் ரகுமானின் நூற்றாண்டு பிறந்த தினம் தற்போது கொண்டாடப்படுகிறது. இதன் ஒரு பகுதியாக, 1971ம் ஆண்டு போரில், வங்கதேச விடுதலைக்கு பங்களிப்பு அளித்த இந்திய கடற்படையின் 10 முன்னாள் அதிகாரிகள் மற்றும் வீரர்களை, விசாகப்பட்டினம் வந்துள்ள வங்கதேச கடற்படை கப்பல் பிஎன்ஸ் சமுத்ர அவிஜனில், இந்தியாவுக்கான வங்கதேச தூதர் மேதகு திரு முகமது இம்ரான் நேற்று கவுரவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761377
நிதி அமைச்சகம்
பாதுகாப்புத் துறைக்கான பட்ஜெட் ஒதுக்கீடு ரூ.3 லட்சம் கோடியாக அதிகரிப்பு
2019-20 நிதியாண்டின் பட்ஜெட்டில் பாதுகாப்புத் துறைக்கு ரூ.3,05,296 கோடி ஒதுக்கீடு செய்யப்பட்டுள்ளது. 2018-19-ல் இந்த ஒதுக்கீடு ரூ.2,82,733 கோடியாக இருந்தது. அதுவும் பின்னர் ரூ.2,85,423 கோடியாக திருத்தியமைக்கப்பட்டது என்று மத்திய நிதியமைச்சர் திரு பியூஷ் கோயல் மக்களவையில் நிகழ்த்திய பட்ஜெட் உரையில் தெரிவித்தார். பாதுகாப்புத் துறைக்கு இந்த அளவு நிதி ஒதுக்கீடு செய்யப்பட்டிருப்பது இதுவே முதன்முறை என்றும், நமது நாட்டின் எல்லைகளைப் பாதுகாக்கவும், உச்சபட்ச தயாரிப்பு நிலையை பராமரிக்கவும், தேவைப்பட்டால் கூடுதல் நிதி ஒதுக்கப்படும் என்றும் அவர் கூறினார்.
முந்தைய அரசுகள் கடந்த 40 ஆண்டுகளாக நிலுவையில் இருந்த ‘ஒரு பதவி, ஒரு ஓய்வூதியம்’ என்ற பிரச்சினைக்கு தற்போது தீர்வு காணப்பட்டுள்ளது என்றும் அவர் குறிப்பிட்டார். முந்தைய அரசுகள் மூன்று பட்ஜெட்டுகளில் இதுபற்றி அறிவிப்பு வெளியிட்டபோதும், 2014-15 இடைக்கால பட்ஜெட்டில் வெறும் 500 கோடி ரூபாய் மட்டுமே ஒதுக்கப்பட்டது என்று அவர் தெரிவித்தார்.
தற்போதுள்ள அரசு பாதுகாப்பு ராணுவ சேவைப் படியை கணிசமாக உயர்த்தியுள்ளது. மிகவும் ஆபத்தான பணிகளில் ஈடுபட்டுள்ள கப்பற்படை மற்றும் விமானப்படை வீரர்களுக்கு சிறப்புப் படிகள் வழங்கப்படுகின்றன என்று அமைச்சர் கூறினார்.
பிரதமர் அலுவலகம்
சம்பாரன் சத்தியாகிரகத்தின் நூற்றாண்டு: சுவச்சகிரக  கண்காட்சியை பிரதமர் நாளை துவக்கி வைக்கிறார்.
தூய்மை இந்தியாவை உருவாக்க தூய்மை போராட்டக்காரர்களாக மாறுங்கள் – குடிமக்களுக்கு பிரதமர் வேண்டுகோள்
“சுவச்சகிரக  – தேசத் தந்தைக்கான மரியாதை – ஒரு இயக்கம், ஒரு கண்காட்சி” எனும் தலைப்பில் புது தில்லியில் ஏற்பாடு செய்யப்பட்டிருக்கும் கண்காட்சியை பிரதமர் திரு. நரேந்திர மோடி நாளை துவக்கி வைக்கிறார். மகாத்மா காந்தியடிகள் முதல் முதலாக சம்பாரனில் நடத்திய சத்தியாகிரகத்தின் 100 ஆண்டு நிறைவையொட்டி இந்த கண்காட்சி ஏற்பாடு செய்யப்பட்டுள்ளது. இந்த நிகழ்ச்சியின் போது பிரதமர் மோடி தேசிய காப்பகம் நடத்தும் “நேரலையில் இணைய வழியில் கலந்துரையாடக்கூடிய வினாடி வினா” நிகழ்ச்சியை துவக்கி வைப்பார்.
இந்த கண்காட்சி குறித்து பிரதமர் தனது டுவிட்டரில் தொடர் பதிவுகளை பதிவு செய்துள்ளார். அதில், சம்பாரன் சத்தியாகிரகம் பெரும் மாற்றத்தை அளித்த வரலாற்று இயக்கமாகும் என்று கூறிய பிரதமர் தூய்மை இந்தியாவை உருவாக்க பொது மக்கள் தூய்மை போராட்டக்காரர்களாக மாற வேண்டும் என்று வேண்டுகோள் விடுத்தார்.
“வரலாற்று சிறப்பு மிக்க சம்பாரன் சத்தியாகிரகத்தின் நூற்றாண்டு நிறைவை குறிக்கும் கண்காட்சியான “சுவச்சகிரக  – தேசத் தந்தைக்கான மரியாதை” எனும் சிறப்பு கண்காட்சியில் நாளை பங்கேற்கிறேன்.
சம்பாரன் சத்தியாகிரகத்தை எடுத்துரைக்கும் இந்த கண்காட்சியில் சுவச்சகிரகா  மற்றும் சத்தியாகிரகத்தின் கொள்கைகளுக்கு இடையே உள்ள ஒற்றுமையையும் எடுத்துரைக்கும்.
தூய்மையான இந்தியாவை உருவாக்க தேவைப்படும் பேரியக்கத்தை தூய்மை இந்தியா இயக்கம் எவ்வாறு செயல்படுகிறது என்பதையும் இந்த கண்காட்சி எடுத்துரைக்கும்.
நூற்றாண்டிற்கு முன் இந்தியர்கள் அறவழி போராட்டக்காரர்களாக மாறி காலனித்துவத்தை எதிர்த்து போராடினர். இன்று, நாம் தூய்மை போராட்டக்காரர்களாக மாறி தூய்மை இந்தியாவை உருவாக்குவோம்.
சம்பாரன் சத்தியாகிரகம் தேசத் தந்தை தலைமையில் நடத்தப்பட்ட மிகப்பெரிய மக்கள் இயக்கம். அதன் தாக்கங்கள் மிகப்பெரிது”, என்று பிரதமர் குறிப்பிட்டுள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தமிழகத்தில் 53 சதவீத திடக்கழிவுகள் மறுசுழற்சிக்கு பயன்படுத்தப்படுகின்றன
தூய்மை இந்தியா நகர்ப்புறத் திட்டத்தின் கீழ், நகராட்சிகளின் திடக்கழிவுகளை மறுசுழற்சிக்கு பயன்படுத்தப்படுவது 70 சதவீதம் அதிகரிப்பு
நகர்ப்புறங்களின் திறந்தவெளிக் கழிப்பிடம் இல்லாத நிலையை உருவாக்குவது, திடக்கழிவுகளை மறுசுழற்சிக்குப் பயன்படுத்தப்படுவது ஆகிய நோக்கத்திற்காக 2014-ஆம் ஆண்டு அக்டோபர் 2-ம் தேதி தொடங்கப்பட்டது தூய்மை இந்தியா நகர்ப்புறத் திட்டம். இத்திட்டத்தின் கீழ் நாடு முழுவதும் உள்ள 4,372 நகர்ப்புற உள்ளாட்சி அமைப்புகளில், 4,371  திறந்த வெளிக்கழிப்பிடம் இல்லாத அமைப்புகளாக சான்றிதழ் வழங்கப்பட்டுள்ளது.
2014-ஆம் ஆண்டு 18 சதவீதமாக இருந்த நகர்ப்புற திடக்கழிவு மறுசுழற்சி தற்போது 70 சதவீதமாக அதிகரித்துள்ளது. சண்டிகர், சதீஷ்கர், இமாச்சலப்பிரதேசம், ஆகிய மாநிலங்களில் இது 100 சதவீதமாக உள்ளது. தமிழகத்தில் 53 சதவீத திடக்கழிவுகள் மறுசுழற்சிக்கு பயன்படுத்தப்படுவதாக மக்களவையில், நகர்ப்புற வீட்டு வசதித்துறை இணை அமைச்சர் திரு கவுசல் கிஷோர் எழுத்து மூலம் இத்தகவலைத் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1779680
(Visitor Counter : 109
பிரதமர் அலுவலகம்
தேசிய வாக்காளர் தினத்தையொட்டி நாட்டு மக்களுக்கு பிரதமர் வாழ்த்து
ஆண்டுதோறும் ஜனவரி 25-ம் தேதி தேசிய வாக்காளர் தினமாக கொண்டாடப்படுகிறது. இதையொட்டி பிரதமர் திரு நரேந்திர மோடி, நாட்டு மக்களுக்கு வாழ்த்து தெரிவித்துள்ளார்.
இதுகுறித்து அவர் வெளியிட்டுள்ள ட்விட்டர் பதிவில் தெரிவித்திருப்பதாவது:
“தேசிய வாக்காளர் தின வாழ்த்துக்கள். ‘வாக்களிப்பதைப்போல் வேறு எதுவும் இல்லை, நான் நிச்சயத்திற்கு வாக்களிக்கிறேன்’ என்ற, இந்த ஆண்டு தேசிய வாக்காளர் தினத்தின் கருப்பொருளால் ஈர்க்கப்பட்டு, நாம் அனைவரும் ஒன்று சேர்ந்து தேர்தல்களில் தீவிர பங்கேற்பை மேலும் வலுப்படுத்துவதுடன், நமது ஜனநாயகத்தையும் வலிமைப்படுத்துவோம். இதற்காக இந்திய தேர்தல் ஆணையம் மேற்கொண்டுள்ள சீரிய முயற்சிக்கு எனது பாராட்டுக்கள்.”
இளைஞர் நலன் மற்றும் விளையாட்டு அமைச்சகம்
மங்கோலியாவில் நடைபெற உள்ள சீனியர் ஆசிய சாம்பியன்ஷிப் போட்டியில் பங்கேற்கும் 30 மல்யுத்த வீரர்களுக்கு இந்திய விளையாட்டு ஆணையம் ரூ.1.28 கோடி வழங்குகிறது
டோக்கியோ ஒலிம்பிக் போட்டியில் பங்கேற்ற அன்சு மாலிக் மங்கோலியாவில் ஏப்ரல் 19ம் தேதி தொடங்கும் சீனியர் ஆசிய சாம்பியன்ஷிப் போட்டிகளில் பங்கேற்பதை ஆவலுடன் எதிர்நோக்கியுள்ளார். இந்தப் போட்டி வரவிருக்கும் காமன்வெல்த் மற்றும் ஆசிய விளையாட்டுப் போட்டிகளுக்கு முன்னோட்டமாக கருதப்படுகிறது. ப்ரீ ஸ்டைல் மற்றும் கிரக்கோ – ரோமன் ஆடவர் பிரிவுகளில் 20 பேரும், மகளிர் பிரிவில் 10 பேரும் பங்கேற்க உள்ளனர்.
இவர்களது பயணத்திற்கு அரசு சார்பில் இரு அணிகளுக்கும் ஒட்டுமொத்தமாக ரூ.1.28 கோடி வழங்கப்பட உள்ளது. டோக்கியோ 2020 ஒலிம்பிக்கில் பதக்கம் வென்ற ரவி தாஹியா மற்றும் பஜ்ரங் பூனியா உள்ளிட்டோரும் மங்கோலியா போட்டியில் பங்கேற்கின்றனர்.
தங்களுக்கு சிறந்த பயிற்சி முகாமுக்கு ஏற்பாடு செய்தமைக்காக இந்திய விளையாட்டு ஆணையம் மற்றும் மல்யுத்த கூட்டமைப்புக்கு நன்றி தெரிவித்துள்ள அன்சு மாலிக், வரவிருக்கும் போட்டிகளில் தாமும் சக வீரர்களும் தங்களது திறமையை வெளிப்படுத்துவோம் என நம்பிக்கை தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பில் காணவும் https://pib.gov.in/PressReleasePage.aspx?PRID=1817812